Ilme Hadees - Hadees 
Ki Kisme Aur Hadees 
Ki Kitabe 


Maulana Muhammad Imran Kasmi Bijnavi 
Ek Hazar Muntakhab Hadeese Bukhari, Muslim, Mishkat 
hindi se lipyantaran kiya he. 





Bismillahirrahmanirrahim 
Ilme Hadees Sikhne Vale Ke Liye 
Kuchh Aadaab 
{1} Hadees ka ilam sahi aur khalis niyyat 
ke saath sirf Allah Taala ki raza ke liye 
hasil kare. 


{2} Hadees ka ilam naam kamane aur 
duniya ke maksado ke liye hargiz hasil naa 
kare warna kuch faydah na hoga. 


{3} Allah Taala se duva karte rahe ki is 
mubarak ilam ke hasil hone me Allah 
Taala ki taufik hasil rahe, halat durust 


rahe, koi rukawat aur mushkil pesh na- 

aye aur Allah rabbul izzat 
hadees ke samazne me 
khususi madad farmate rahe 





aur khatima imaan ke sath ho. 


{4} Rozana kuchh na kuch vakt (ya jitna 
ziyada mumkin ho) hadees ka ilam hasil 
karne ke liye zarur kharch kare, behtar 
yehe ki kisi motabar aur parhezgar ustad 
ki shagirdi bhi ikhtiyar kare. 


{5} Ustad ki bahut ziyada izzat kare aur jo 
hadees padhe ya sune uss par amal karne 
ki koshish bhi kare. 

{6} Hadees ke ilam ko ziyada se ziyada 
failaye aur jo baat malum naho vaha apni 
raai se hargiz na bataye, balki ye kahe ki 
me nahijanta. 

{7} Ilam ke hasil karne me sharam na kare, 
jab bhi koi baat samaz me na-aye to apne 

ustad ya kisi aur aalim se 
puchle aur har hadees achhi 
tarha samjhe. 





{8} Hadees ka ilam hasil karne 
me hadees ki mashur wa motabar kitabe 
‘Bukhari aur ‘Muslim’ ko tarzih de. 


Hadees Ki Paribhasha 
{1} Kauli Hadees - Rasulullah# ka farman. 


{2} Fayli Hadees - Rasulullah® ka amal. 
{3} Takreeri Hadees - Rasulullah# ki 
yazat. Rasulullah@ ki mojudgi me koi 
kaam kiya gaya ho, ya koi baat kahi gayi 
ho aur aap uspar khamosh rahe ho ya 
manana kiya ho. 

{4} aur Rasulullah® ki sifat, huliya, akhlak, 
kirdar ko ‘sifati hadees’ kehte he. 

Hadees Ki Kisme 
(Sankshiptta Ke Saath) 
{1} Sahi - jiske tamam raavi 





(riwayat karne wale) motabar, 
parhezgar aur kabile aitibar yaddasht ke 
malik ho aur sanad lagatar shuru se aakhir 
tak mili huvi ho, bicch se koi raavi gayab 
na ho. 

{2} Hasan -jiske raavi sahi hadees ke raavi 
ke mukable me hafize (yaddast) me to 
kam ho, baki sharte (motabar, parhezgar 
aur sanad lagatar hone me) sahi hadees 
vali mojud ho. 

{3} Marfua - jis hadees me kisi sahabi (rd) 
ne Rasulullah® ka naam lekar hadees 
bayan ki ho, vo marfu kehlati he. 

{4} Mawkuf - jis hadees me kisi sahabi (rd) 
ne Rasulullah® ka naam liye bagair hadees 

bayan ki ho ya apne khayal ka 
izhar kiya ho vo mawkuf 
kehlati he. 

{5} Aahad - jis hadees ke raavi 
tadad me mutawatir hadiso ke raaviyo se 
kam ho vo aahad kehlati he, aahad ki teen 
kisme he. 





(a) mashur jis hadees ke raavi har 
zamane me do se ziyada rahe ho. 


(b) aziz jiske raavi har zamane me kam se 
kam do rahe ho. 


(c) gharib jis hadees ka raavi har zamane 
me kam se kam ek raha ho, aur har raavi 
motabar, parhezgar, kabile aitebar 
yaddast ka malik raha ho or sanad 
muttasil ho. 


{6} Mutawatir - jis hadees ke raavi har 
zamane me itne ho jinka jhoot par ikatte 

hona mumkin na ho. 


{7} Makbul - jis hadees ke 
raaviyo ki imandari aur 
sacchai taslim ho vo hadees 
makbul kehlati he. 


{8} Ghair Makbul - jis hadees ke raaviyo ki 
diyanat aur sacchai gair yakini ho vo gair 
makbool kehlati hi. 

{9} Zaif - jis hadees me na to sahi hadees ki 
sharte maujud ho aur nahi hasan ki. yani 





jis hadees ke raaviyo me koi raavi kam 
feham, kamzor hafize vala ho ya sanad me 
ek ya ziyada raavi chut gaye ho. 

{10} Mawzu (Mangadhat) - jis hadees ka 
koi ek bhi raavi kazzab (jootha) ho. ‘kazzab’ 
us raavi ko kehte he jisse hadees me jhoot 
bolna saabit ho chuka ho. 

Hadees Ki Kitabo Ki 
Istelaahe (Sankshiptta Ke 
Saath) 

{1} Sihahe Sitta - hadees Ki 6 
Mashur Kitabe “Bukhari, Muslim, Abu 
Daood, Tirmezi, Nasai aur Ibne Maja” ko 
‘Sahih Sitta’ kaha jata he. 


{2} Jame - jis hadees me islam se mutallik 
tamam mabahis, akide, ahkam, tafsir, 
fitan (fitno ka bayan), adabe jannat, 
dozakh vagaira ke halat mojud ho vojame’ 
kehlati he. maslan ‘Jame As Sahi Bukhary1’, 
Jame Tirmezi’. 





{3} Sunan - jis kitab me sirf ahkamat ke 
mutallik hadise jama ki gayi ho vo ‘Sunan’ 
kehlati he, maslan ‘Sunan Abu Daood’, 
‘Sunan Nasai’. 

{4} Musnad -jis kitab me har sahabi (rd) ki 

hadise tartibwar ikatti kardi 
gayi ho vo ‘Musnad’ kehlati he, 





maslan ‘Musnade Ahmed’. 


{5} Mustakhraj - jis kitab me ek “— 
kitab ki hadise kisi dusri sanad se rivayat 
ki jaye vo Mustakhraj kehlati he maslan 
‘Mustakhrajul Ismail Al Bukharv’. 


{6}Mustadrak - jis kitab me ek muhaddis 
ki kayam ki huvi sharto ke mutabik vo 
hadise jama ki jaye jo usse muhaddis ne 
apni kitab me darz na ki ho vo ‘Mustadrak’ 
kehlati he maslan ‘Mustadrak Hakim’. 


“Bukhari Sharif me saari hadeese sahi 
he aur aaj tak tamam muhaddisin Ka is 
par ek raai (ittefak) he”. 


Allah Ka Farman he 
Surah 49, Aayat 6 Tarjuma :- Ae momino! 


agar tumhe koi fasik (bad - kar wa gair 

motabar aadmi) khabar de to 
tum uski achchi tarah tehkik 
kar liya karo. 





Rasulullah* Ka Farman he 
{1} Allah Taala us shakhs ko taro taaza 


rakhe (yani khushhal rakhe aur izzat va 
samman inayat farmaye) jisne muzse koi 
hadees suni fir usko aaghe pohcha diya 
jaisa ki suna tha. (Tirmezi) 


{2} jab aadmi mar jata he uske amal ka 
sawab ruk jata he, magar teen amalo ka 
sawab baaki (aur jaari) rehta he sadkae 
jariya, vo ilam jisse nafa hasil kiya jaye, aur 
nek aulad jo uske liye dua kare. (Muslim) 
{3} jo shakhs ilam hasil karne ke liye kisi 
raaste par chala, Allah Taala uske liye 
jannat ka raasta aasan karega. (Muslim) 

